stanford-oval/wikipedia huggingface dataset:
Tekijä XII
Mutaatiot

Ihmisillä tekijän XII toiminnan heikkous sitä koodaavan geenin mutaation takia aiheuttaa autosomaalisesti ja resessiivisesti periytyvää harvinaista verenvuotoalttiutta. Vuotojen tyrehtyminen mutaation omaavilla on hidastunutta, muttei ole yleensä merkittävää. Puutos kuitenkin lisää veritulppien saantiriskiä merkittävästi eikä puutosta siksi usein luokitella verenvuototaudiksi. Puutos ilmenee noin 1:llä ihmisellä miljoonasta. Puutos lisää verenvuototaipumusta mittaavaa aktivoitua partiaalista tromboplastiiniaikaa (aPTT) merkittävästi.
Tyypin 3 hereditaarinen angioödeema johtuu tietyntyyppisistä tekijän XII mutaatioista, jotka lisäävät XIIa:n tuottoa kehossa. Tyypin 1 ja 2 angioödeemat johtuvat muista syistä. Tyypin 3 angioödeema periytyy autosomaalisesti ja dominantisti. Se aiheuttaa kohtauksia, joissa ilmenee voimakasta turvotusta kaikkialla kehossa, joka kestää hoitamattomana 12–72 tuntia. Turvotus voi tukehduttaa ja siten tappaa. Sitä voi ilmetä myös ruuansulatuselimistössä. Turvotus voi laueta muun muassa vammojen, stressin tai lääkkeiden takia. Muun muassa estrogeenit lisäävät kohtausalttiutta. Siksi oireita ilmenee useimmin naisilla. Tyypin 3 angioödeema ilmenee noin 1:llä ihmisellä 1 250 000:sta. Tyypin 3 angioödeeman pääasiallinen mekanismi on seuraavanlainen: XIIa aktivoi prekallikreiiniä kallikreiiniksi. Tämä aktivoi plasminogeeniä plasmiiniksi. Mutaation takia plasmiini aktivoi tekijöitä XII tekijöiksi XIIa normaalia herkemmin. Muodostuu siis itseään tehostava reaktiosarja. Kallikreiini pilkkoo kinogeenejä muun muassa bradykiniiniksi. Tämä sitoutuu agonistina BR2-reseptoriin (geeni BDKRB2), jonka aktivaatio aiheuttaa turvotuksen lisäämällä suonten läpäisevyyttä eri aineille. Kohtauksia voidaan hoitaa esimerkiksi ikatibantilla (BR2-reseptorin antagonisti) tai ekallantidilla (bradykiniinin estäjä) ja ennalta ehkäisevästi lieventää anabolis-androgeenisillä steroideilla, joilla kuitenkin on virilisoivia sivuvaikutuksia eritoten naisilla.
Vaaka (järjestö)

Vauvakassiyhdistys Vaaka ry on vuonna 2000 perustettu valtakunnallinen hyväntekeväisyys- ja vapaaehtoisjärjestö, joka avustaa pääasiassa lapsia ja lapsiperheitä kotimaassa ja lähialueilla. Yhdistys toteuttaa ruohonjuuritason avustustyötä tarvelähtöisesti, matalalla kynnyksellä.
Yhdistyksellä on neljä kummikohdetta Venäjän Karjalassa. Yksittäisissä keräyksissä avustuksia on viety myös kauemmas, kuten kestositeitä Intiaan helpottamaan tyttöjen koulunkäyntiä ja vauvakasseja Afrikkaan Senegaliin. Vaaka toimii myös alueellisesti ja alueilla on omia avustuskohteita ja projekteja.
Vaakan tunnetuin avustusmuoto on Vaakan vauvakassi. Vauvakassi on pääosin kierrätetyistä vaatteista ja tarvikkeista koottu pieni äitiyspakkaus. Suomessa turvapaikanhakijaperheitä avustetaan vauvakassia laajempisisältöisillä vauvapakkauksilla. Vaaka kerää ja kokoaa vuosittain myös reppuja koulutarvikkeineen ekaluokkalaisille Venäjän Karjalaan. Yhdistyksen muita jatkuvia keräyksiä ovat villasukka- ja penaalipankki sekä vuoden käsityökeräys.
Tunnustuksia

Sosiaali- ja terveysturvan keskusliiton Kansalaistoiminnan tunnustuspalkinto 2009
Suomen Punaisen Ristin Inhimillinen kädenojennus -huomionosoitus 2003
Vihreän Sivistysliiton Vuoden visio 2002
Naistoimittajat ry:n Vuoden Kellokas -palkinto 2000
Ensi- ja turvakotien liiton Vuoden hyvä teko lapselle -tunnustus 2000
Aiheesta muualla

Vaaka ry:n sivusto
Vakhtang Balavadze

| Mitalit | Mitalit | Mitalit |  |
| --- | --- | --- | --- |
|  Balavadze vuoden 1959 MM-kilpailujen palkintokorokkeella. |  Balavadze vuoden 1959 MM-kilpailujen palkintokorokkeella. |  Balavadze vuoden 1959 MM-kilpailujen palkintokorokkeella. |  |
Maa:   Neuvostoliitto
Miesten vapaapaini
|  Olympialaiset  |  Olympialaiset  |  Olympialaiset  |  |
|  Pronssia | Melbourne 1956 | 73 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio 1954 | 73 kg |  |
|  Kultaa | Istanbul 1957 | 73 kg |  |
|  Hopeaa | Teheran 1959 | 73 kg |  |
Vakhtang Balavadze (georg. ვახტანგ ბალავაძე, ven. Вахтанг Михайлович Балавадзе, Vahtang Mihailovitš Balavadze, 20. marraskuuta 1927 Ganiri, Transkaukasian SFNT – 25. heinäkuuta 2018 Tbilisi, Georgia) oli Neuvostoliittoa edustanut vapaapainija, olympiamitalisti ja maailmanmestari.
73 kilogramman painoluokassa kilpaillut Balavadze saavutti vapaapainissa olympiapronssia Melbournessa 1956. Hän kilpaili myös Rooman kesäolympialaisissa 1960. Balavadze voitti painoluokkansa maailmanmestaruuden Tokiossa 1954 ja Istanbulissa 1957 sekä MM-hopeaa Teheranissa 1959.
Balavadze toimi painijanuransa jälkeen valmentajana Georgiassa. Hän kuoli Tbilisissä 90-vuotiaana 25. heinäkuuta 2018.
Aiheesta muualla

Kuvia tai muita tiedostoja aiheesta Vakhtang Balavadze Wikimedia Commonsissa
Valopallo

Valopallo on pallonmuotoinen valoilmiö. Muun muassa seuraavia ilmiöitä kerrotaan havaitun valopallon hahmossa:
pallosalama
maavalo
virvatuli
UFO
meteori
tulipallo eli bolidi
Lisäksi valopallo on suhteellisen yleinen taika-ase fantasiakertomuksissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valopallo”, voi hakea sivunnimihaulla, laajalla sivunnimihaulla tai tekstihaulla.
Toinen kylmä sota

Sotilasliitto Nato laajeni kylmän sodan päättymisen jälkeen itään, mikä on Venäjän mielestä paha uhka sen turvallisuudelle.
Toisen kylmän sodan suurvallat – Yhdysvallat, Venäjä ja Kiina.
Toinen kylmä sota, kylmä sota 2.0 tai uusi kylmä sota on tiedotusvälineissä toisinaan käytetty nimitys länsimaiden ja Venäjän välisestä kiistelystä. Myös Kiinan, Japanin ja muiden valtioiden kilpailua Itä-Aasiassa on kutsuttu toiseksi kylmäksi sodaksi. Uusina blokkeina toisessa kylmässä sodassa voidaan pitää Yhdysvaltojen johtamaa Nato-liittoumaa, sekä Kiinan ja Venäjän johtamaa Shanghain yhteistyöjärjestöä.
Kiinan ja Yhdysvaltojen välinen kylmä rintama

Yhdysvaltojen informaatiosodankäynti Kiinaa kohtaan on muuttunut olennaisesti. Perinteisesti Yhdysvaltain kritiikki on kohdistunut Kiinan puutteisiin sananvapaudessa, demokratiassa ja ihmisoikeuksissa. Vuodesta 2011 eteenpäin sen narratiivi on keskittynyt Kiinan pehmeän vallan heikentämiseen kiistämällä Kiinan taloudellisen nousun olevan seurausta Kiinan sisäisistä reformeista. Sen sijaan Yhdysvaltojen narratiivissa Kiinan menestys johtuu laajamittaisesta vakoilusta ja varastamisesta.
Aiheesta muualla

Kuvia tai muita tiedostoja aiheesta Toinen kylmä sota Wikimedia Commonsissa
Tex Watson

Charles "Tex" Watson
Charles Denton "Tex" Watson (2. joulukuuta 1945, Dallas) oli yksi Charles Mansonin kommuunin sisäpiiriläisistä, joka murhasi Mansonin käskystä seitsemän ihmistä Los Angelesissa kahtena peräkkäisenä yönä 9.–10. elokuuta 1969. Hänet tuomittiin Tate-LaBianca -murhista kuolemaan, mutta rangaistus muunnettiin automaattisesti elinkautiseksi vankeudeksi, kun Kalifornia poisti kuolemanrangaistuksen.
Varhaisnuoruus

Charles Watson syntyi Texasissa metodistiperheeseen ja kasvoi Copevillen pikkukaupungissa, jossa vanhemmat pitivät sekatavarakauppaa ja huoltoasemaa. Hän kuvailee lapsuuttaan ja kotiaan onnelliseksi. High schoolissa Charles oli pidetty ja menestyvä oppilas, joka hyvien arvosanojen lisäksi kunnostautui myös urheilussa.
Opinnot

Valmistuttuaan high schoolista 1964 Charles Watson opiskeli jonkin aikaa North Texas State Universityssa, jonka kodin kontrollista vapaassa ympäristössä hän tutustui vastakkaiseen sukupuoleen ja päihteisiin, jolloin opinnot jäivät. Hän työskenteli tovin Braniff International Airways -lentoyhtiöllä kenttähenkilökunnassa pakkaajana ja sai tilaisuuden matkustella henkilökuntalipuilla.
Kalifornia

Watson muutti opiskelutoverinsa esimerkistä Los Angelesiin Kaliforniaan 1967, jossa aluksi yritti jatkaa opintojaan California State Universityssa, mutta alkoi käyttää alkoholin ja marihuanan lisäksi hallusinogeeneja. Hän sai työpaikan peruukkimyyjänä Beverly Hillsissä ja kokeili välillä kaverinsa kanssa oman yrityksen pyörittämistä huonolla menestyksellä. Lopulta hän alkoi välittää huumeita maksaakseen vuokransa.
Eräänä iltana hän otti kyytiinsä satunnaisen liftarin, Beach Boysien rumpalin Dennis Wilsonin, jonka kautta hän tutustui Charles Mansoniin. Pian Watson liittyi uuden tuttavansa "perheeseen", jossa hänestä tuli Mansonin luotettu.
Oikeudenkäynti ja tuomio

Muutama kuukausi "Helter Skelter" -murhien jälkeen Watson pakeni Mansonin perheestä kotiinsa Texasiin, jossa hänet pidätettiin Sharon Tate-Polanskin kodin ulko-ovesta löytyneen sormenjäljen perusteella murhista epäiltynä 30. lokakuuta 1969. Watson joutui oikeuteen erillään muista mansonilaisista, koska hän yritti vastustaa lakiteitse siirtoa Kaliforniaan, jonne hänet luovutettiin yhdeksän kuukauden viivytyksen jälkeen. Linda Kasabianin todistajalausunnon perusteella hänet tuomittiin kuolemaan 21. lokakuuta 1971, siitäkin huolimatta, että puolustus oli nojautunut hänen syyntakeettomuuteensa huumeidenkäytön ja karismaattisen Mansonin manipuloinnin tahdottomana uhrina. Tuomio muunnettiin elinkautiseksi vapausrangaistukseksi 18. helmikuuta 1972, kun Kalifornia luopui väliaikaisesti kuolemanrangaistuksesta.
Vankeudessa Charles Watson irtautui mansonilaisista, tuli uskoon ja meni naimisiin. Papiksi sittemmin valmistunut Watson on ilmoittanut katuvansa syvästi tekojaan. Hän istuu edelleen tuomiotaan Kalifornian Mule Creek State Prisonin vankilassa Ionessa ja on kirjoittanut kirjan kohtalonyhteydestään Charles Mansoniin Will You Die for Me? (1979) yhdessä Ray Hoekstran kanssa.
Vaaka

Laboratorioissa käytettävä vaaka
Tasapainovaakoja museossa
Moderni mekaaninen tasapainovaaka painoerojen mittaamiseen
Vaaka on yhteisnimitys erilaisille massan ja painon mittauslaitteille. Kappaleen massan tai painon määrittämistä vaa’alla sanotaan punnitsemiseksi.
Klassinen tasapainovaaka käsittää kaksi astiaa varren varassa. Toiseen laitetaan punnittava esine ja toiseen astiaan lisätään massaltaan tunnettuja punnuksia, kunnes astiat ovat tasapainossa. Tällöin vaakakuppien momenttien summa tasapainopisteen suhteen on nolla, ja ilmaisemalla tasapainoehto tai -ehdot matemaattisesti voidaan punnittavan esineen paino laskea.
Jousivaa’assa jousella on tunnettu jousivakio ja siinä mitataan jousen venymää matkaa, joko niin että esine ripustetaan jousesta riippumaan, tai niin että kappale puristaa jousta sen päältä.
Painovoima ei kuitenkaan ole tarkalleen yhtä suuri edes kaikkialla maan pinnalla, vielä vähemmän muilla taivaankappaleilla. Tasapainovaaka kuitenkin antaa kappaleen massalle kaikkialla saman arvon, sillä myös punnusten paino vaihtelee sijainnin mukaan samassa suhteessa. Sitä vastoin jousivaa’an antama tulos riippuu painovoiman paikallisista vaihteluista. Tällä perusteella voidaan sanoa, että tasapainovaaka mittaa massaa, jousivaaka painoa.
Kiertovaaka on tasapainotettu jousivaaka, jossa jousena toimii langan kiertymisestä syntyvä jännitys.
Nykyisin useimmat vaa’at ovat elektronisia ja perustuvat sähköiseen anturiin, esimerkiksi pietsokiteeseen tai venymäliuska-anturin vastusarvon muutokseen mekaanisessa jännityksessä. Yksinkertainen mikropiiri mittaa anturisignaalin muutoksen ja esittää muutosta vastaavan painolukeman numeronäytöllä.
Käytännössä tärkeitä vaakoja ovat esimerkiksi henkilövaa’at, kaupoissa käytettävät vihannes- ja hedelmävaa’at sekä postilähetysten punnitsemiseen käytetyt kirjevaa’at.
Eräänlaisia vaakoja ovat myös puntarit ja muut käsivaa’at.
Tarkkuus

Vaa’an ulkoinen tarkkuus riippuu olennaisesti sen virityksestä. Vaaka on asetettava putoamiskiihtyvyyttä kohtisuoraan, mikä voidaan moderneissa vaaoissa tehdä pienen vaa’assa kiinteästi olevan vesivaa’an avulla. Vaaka viritetään tarkkuuspunnuksilla, joiden massa tiedetään tarkasti. Viritys on syytä suorittaa suunnilleen sen massaisilla tarkkuuspunnuksilla kuin mitä tuntemattoman massaisen kappaleen massa on. Erityisesti vanhoissa tasapainovaaoissa hyvin eri massaisten kappaleiden, esimerkiksi massaltaan 2 g ja 2 kg, mittaustuloksien virhe voi riippua huomattavasti punnittavan kappaleen massasta.
Nollaus ja taaraus

Ennen punnitusta vaaka tavallisesti nollataan joko käsin säätönupista tai se voi tapahtua automaattisesti elektronisissa vaaoissa. Jos punnittava aine on astiassa, vaaka voidaan taarata niin, että se näyttää nollaa tyhjällä astialla ja punnitustuloksessa näkyy vain punnittavan aineen paino.
Wikimedia Commonsissa on kuvia tai muita tiedostoja aiheesta .
Quentin Massys’in maalauksessa Rahanlainaaja ja hänen vaimonsa (1514) käytetään tasapainovaakaa.
Venezuelan jääkiekkomaajoukkue

| Venezuelan jääkiekkomaajoukkue |
| --- | --- |
Liitto:  La Asociación Venezolana de Hockey Sobre Hielo y en Línea
Valmentaja:   Pete Kamman
Ensimmäinen ottelu
  Kolumbia 10–1 Venezuela  (Coral Springs, Yhdysvallat; 9. marraskuuta 2018) 
Suurin voitto
  Brasilia 3–8 Venezuela  (Dallas, Yhdysvallat; 24. maaliskuuta 2022) 
Suurin tappio
  Jamaika 12–0 Venezuela  (Coral Springs, Yhdysvallat; 16. lokakuuta 2021) 
Venezuelan jääkiekkomaajoukkue edustaa Venezuelaa kansainvälisissä jääkiekko-otteluissa. Joukkue toimii Venezuelan jää- ja rullakiekkoliiton (esp. La Asociación Venezolana de Hockey Sobre Hielo y en Línea) alaisuudessa. Joukkue otti ensi kertaa osaa kansainvälisiin peleihin vuonna 2018, kun se osallistui LATAM Cupiin. Maa ei ole Kansainvälisen jääkiekkoliiton IIHF:n jäsen.
Tšuraptša

| Tšuraptša |
| --- | --- |

Valtio:  Venäjän federaatio
Tasavalta:  Sahan tasavalta
Ulus:  Tšuraptšan ulus
Hallinto:  
 – Asutustyyppi:  nasleg
Väkiluku (2002):  7 500
Aikavyöhyke:  UTC+9 (MSK+6)
Postinumero:  678670
Suuntanumero(t):  41151
Infobox OKVirheellinen NIMI-arvo: 
Tšuraptša (ven. Чурапча) tai Tšuraptšy (jak. Чурапчы) on maalaiskunta (nasleg) ja sen keskuskylä sekä Tšuraptšan ulusin eli piirin hallinnollinen keskus Sahan tasavallassa, 178  kilometriä pääkaupungista Jakutskista itään. Tšuraptšan kautta kulkee valtatie Jakutskista tasavallan itäpuolelle Magadaniin.
Aiheesta muualla

Tšuraptšy kartalla
Vertex

Vertex voi tarkoittaa:
Vertex, yhtye
Vertex, suunnitteluohjelmisto
verteksi, tietokonegrafiikassa pistemäinen kappale
verteksi eli solmu, matematiikassa verkon osa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vertex”, voi hakea sivunnimihaulla, laajalla sivunnimihaulla tai tekstihaulla.
Valeria Bruni Tedeschi

| Valeria Bruni Tedeschi |
| --- | --- |
 Valeria Bruni Tedeschi Berliinin elokuvajuhlilla vuonna 2022.
Henkilötiedot
Syntynyt: 16. marraskuuta 1964 Torino, Italia
Ammatti:  Näyttelijä, Ohjaaja, Käsikirjoittaja
Näyttelijä
Aktiivisena:  1986 –
Palkinnot
 Un Certain Regard Prix Spécial du Jury (Cannesin elokuvajuhlat 2007) 
Aiheesta muualla
IMDb 
Elonet
Valeria Bruni Tedeschi (s. 16. marraskuuta 1964 Torino, Italia) on italialais-ranskalainen näyttelijä. Hän on esiintynyt muun muassa episodielokuvissa Ten Minutes Older (2002, episodi ”The Cello”) ja Ticket (2005) sekä pitkissä elokuvissa Ah! Si j'étais riche (2002), Rakkaus - Meno & paluu (2004), Aika lähteä (2005), A Good Year – Mainio vuosi (2006), Asphalte (2015) ja Aurinko sisälläni (2017).
Bruni Tedeschi on myös käsikirjoittanut ja ohjannut elokuvia kuten Näyttelijättäret (2007,  Un certain regard -palkinto Cannesissa) ja Linna Italiassa (2013).
Hänen nuorempi sisarensa on laulaja ja malli Carla Bruni.
Aiheesta muualla

Valeria Bruni Tedeschi Internet Movie Databasessa. (englanniksi)
http://www.festival-cannes.com/en/archives/artist/id/4435554.html (Arkistoitu – Internet Archive)
Vaajakosken työväentalo

| Vaajakosken työväentalo> Vaajakosken Työväentalo ”Urheilutalo” |
| --- | --- |

Osoite:  Savonmäentie 9 40800 Vaajakoski
Sijainti:  Jyväskylä
Koordinaatit:  62°14′59″N, 25°52′25″E
Valmistumisvuosi:  1952–1953?
Rakennuttaja:  Vaajakosken Työväenyhdistys
Omistaja:  Vaajakosken Työväentalon Kannatusyhdistys ry
Runkorakenne:  betoni, tiili
Julkisivumateriaali:  rappaus
Kerrosluku:  2
[www.urkka.fi Verkkosivut]
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vaajakosken työväentalo, yhdistyksen jäseniä kuvassa
Vaajakosken työväentalo valmistui 1950-luvun alussa. Se sijaitsee Vaajakosken keskustan tuntumassa urheilukentän laidalla, ja se edustaa 1950-luvun kaupunkimaista työväentalorakentamista ja on rakennushistoriallisesti arvokas. Talon omistaa Vaajakosken Työväentalon Kannatusyhdistys ry. Kiinteistössä toimii tällä hetkellä vakituisina vuokralaisina Ravintola Urkan baari sekä lastenvaate- ja lelukirppis Hippakauppa. Tanssikursseja järjestää Tanssin Taikaa ry.
Historia

Vaajakosken työväenyhdistys on perustettu vuonna 1904. Ensimmäinen työväentalo rakennettiin talkoilla vuonna 1908 Haapaniemen talon Heikkilän eli Haapa-Heikin talon maalle, jonka vuokra-oikeus ostettiin August ja Ida Lievoselta. Leppävedeltä yhdistys osti vanhan tuparakennuksen, joka kunnostettiin toimitaloksi. Lisäksi hankittiin hirsiä näyttämön rakentamista varten. Tämä talo sai kuitenkin väistyä tiejärjestelyjen tieltä.
SOK antoi nykyisen työväentalon tontin vuokralle. Työnjohtajana oli urakoitsija Hollanti, ja paikallisten yhdistysten jäsenet Kuohusta, Vesangasta, Tikkakoskelta ja omasta yhdistyksestä olivat talkoissa. Hiekat saatiin lahjoituksena Oravasaaresta, ja tiilet tehtiin talon tontilla. Rakennustyötä varten perustettiin osakeyhtiö, jossa oli osakkaina Vaajakosken työväenyhdistys, Sosialidemokraattinen Puolue, Vaajakosken Kuohu, Jyskän sos.dem. työväenyhdistys ja Vaajakosken sos.dem. nuorisoyhdistys.
Vuosien varrella taloa on vuokrattu erilaisille toimijoille. Nykyiseen kannatusyhdistykseen kuuluvat sos.dem. piiri ja puolue, Jyväskylän Työväenyhdistys, Jyskän sos.dem. työväenyhdistys sekä Vaajakosken työväenyhdistys. Kannatusyhdistys myi lämpöä mm. uimahallille.
Rakennus

Talo on kivirunkoinen, ja sen ulkoseinät ovat rapattuja. Katteena on tiiltä. Sisäseinät ja sisäkatto ovat betonia. Talon puu-keskuslämmitys vaihdettiin öljylämmitykseen. Talossa on vesijohto, viemäri ja wc:t. Talossa on juhlasali näyttämöineen, ravintola, keittiö, eteinen ja kahden huoneen ja keittiön asunto. Alakerrassa on muita tiloja. Nykyään talossa on kaukolämpö ja neljä ilmalämpöpumppua. Aula ja wc-tilat on remontoitu.
Toimintaa työväentalolla

Talossa on järjestetty kokouksia, nuorisotoimintaa, tansseja, urheiluharjoituksia, teatteriesityksiä ja juhlia. Osa tiloista on ollut vuokrattuna liiketiloiksi. Välillä talo oli kokonaan vuokrattuna ulkopuoliselle toimijalle.
Talon vuokralaisina ovat ravintolayrittäjä, urheiluseura Vaajakosken Kuohu sekä Lastenvaate- ja Lelukirpputori Hippakauppa. Salissa on viikoittain tanssitoimintaa ja satunnaisia vuokralaisia eläkeläisistä huonekalukauppiaisiin. Talolla on oma osa-aikainen talonmies.
Vertebrata lanosa

| Vertebrata lanosa |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Punalevät Rhodophyta
Luokka::  Florideophyceae
Alaluokka::  Rhodymeniophycidae
Lahko::  Ceramiales
Heimo::  Rhodomelaceae
Tribus::  Streblocladieae
Suku::  Vertebrata
Laji::  lanosa
Kaksiosainen nimi
 Vertebrata lanosa  (Linnaeus) T.A.Christensen, 1967 
Katso myös
   Vertebrata lanosa Wikispeciesissä   Vertebrata lanosa Commonsissa 
Infobox OKNimi-testi OK: 
Vertebrata lanosa, syn. Polysiphonia lanosa on punaleviin kuuluva pieni, punaruskea, rihmamainen levä. Se kasvaa yleisesti epifyyttinä solmulevällä ja harvemmin muilla Fucales-lahkon ruskolevillä. Se on yleinen kalliorantojen vuorovesialueella, mutta ei kaukana estuaareissa.
Tšusovoin piiri

Tšusovoin piiri Permin aluepiirin kartalla.
Tšusovoin piiri (ven. Чусовско́й райо́н, Tšusovskoi raion) on kunnallinen itsehallintoalue Permin aluepiirissä Venäjällä. Vuonna 1923 perustetun piirin pinta-ala on 3 505 neliökilometriä. Asukkaita on 72 700 henkeä (vuonna 2009).
Tšusovoin piirin sijaitsee Permin aluepiirin keskiosassa. Pohjoisessa se rajoittuu Gubahan ja Gremjatšinskin, idässä Gornozavodskin, etelässä Lysvan ja Kungurin sekä lännessä Permin ja Dobrjankan piireihin. Seudulla on huomattavat metsävarat. Hyötykaivannaisia ovat öljy, sepeli, kalkkikivi, dolomiitti ja kivihiili. Piirin läpi virtaa Tšusovaja-joki.
Piiriin kuuluu Tšusovoin kaupunki ja 7 maalaiskuntaa: Kalino, Komarihinski, Nikiforovo, Sjola, Skalnyi, Verhneje Kalino ja Verhnetšusovskije Gorodki. Hallinnollinen keskus on Tšusovoi. Asutuskeskuksia on yhteensä 77.
Asukkaista on vuoden 2002 väestönlaskennan mukaan 90,4 % venäläisiä ja 5 % tataareja. Kaupunkiväestön osuus on 82,0 %.
Piirin kautta kulkee Kungurin ja Bereznikin sekä Permin ja Sverdlovskin alueen väliset maantiet sekä Permin–Nižni Tagilin ja Permin–Solikamskin rautatiet. Talous perustuu metalli-, metsä-, puunjalostus-, elintarvike- ja rakennustarviketeollisuuteen. Tärkein yritys on Tšusovoin metallitehdas. Maatalous on erikoistunut maidon tuotantoon.
Piirissä toimii lääketieteellinen ja ammattiopisto, teollisuusteknikumi, lasten taidekoulu, kulttuuri- ja vapaa-ajankeskuksia, kirjastolaitos, kotiseutumuseo, kansatieteellinen puisto, Viktor Astafjeville omistettu kirjallisuusmuseo sekä poliittisten vainojen ja totalitarismin muistokeskus Perm-36. Tšusovskojessa on paikallinen televisioasema. Paikallislehtenä ilmestyy Tšusovskoi rabotši (”Tšusovoin työläinen”).
Seudulla on useita arkeologisia muistomerkkejä. Nähtävyyksiin kuuluvat maalaiskylien kirkot sekä Tšusovoin, Vereinon ja Kopalnon historialliset rakennukset.
Aiheesta muualla

Kuvia tai muita tiedostoja aiheesta Tšusovoin piiri Wikimedia Commonsissa
Aleksandrovsk • Barda • Berezniki • Berjozovka • Bolšaja Sosnova • Dobrjanka • Gainy • Gornozavodsk • Gremjatšinsk • Gubaha • Iljinski • Jelovo • Jurla • Jusva • Karagai • Kišert • Kizel • Kosa • Kotšovo • Krasnokamsk • Krasnovišersk • Kudymkar • Kudymkar • Kujeda • Kungur • Kungur • Lysva • Nytva • Ohansk • Oktjabrski • Orda • Osa • Otšor • Perm • Perm • Siva • Solikamsk • Solikamsk • Suksun • Tšaikovski • Tšastyje • Tšerdyn • Tšernuška • Tšusovoi • Uinskoje • Usolje • Vereštšagino • Zvjozdnyi
Sterolit

Sterolit ovat moninainen ryhmä rasvaliukoisia steroidialkoholeja.
Sekä eläimet että kasvit tuottavat steroleita. Kasvien ja eläinten tuottamat sterolit muistuttavat kemialliselta rakenteeltaan hyvin paljon toisiaan. Kolesteroli on tunnetuin eläinsteroli ja kasvikunnan yleisimmät sterolit ovat sitosteroli, kampesteroli ja stigmasteroli.
Kasvisterolit heikentävät kolesterolin imeytymistä suolistosta ja vaikuttavat muullakin tavalla elimistön kolesteroliaineenvaihduntaan. Ne imeytyvät kuitenkin itse heikosti verenkiertoon. Kasvisteroleilla täydennetyt elintarvikkeet sisältävät kuitenkin niitä niin runsaasti, että joka viides suomalaiskäyttäjä saa yli suositellun enimmäismäärän  kasvisteroleita.
Kasvisterolit voivat olla tyydyttymättömiä tai tyydyttyneitä. Jälkimmäisiä kutsutaan stanoleiksi. Tyydyttymättömien kasvisterolien rungon 5. ja 6. hiilen välissä on yksi kaksoissidos ja stanoleissa vain yksi.
Kasvisteroleita

Tässä on lueteltu joitakin steroleita, mutta ei kaikkia. Seuraavat kasvistrerolit ovat yleisiä luonnossa:
β-sitosteroli, C29H50O, CAS 83-46-5
Stigmasteroli, C29H48O, CAS 83-48-7
Kampesteroli, C28H48O, CAS 474-62-4
Brassikasteroli, C28H46O, CAS 474-67-9
| β-sitosteroli | Kampesteroli | Kolesteroli |
| --- | --- | --- |

| Sigmasteroli | Brassikasteroli |  |